b'\n_START_ARTICLE_\nSuleiman Abdullahi\n_START_SECTION_\nViking FK\n_START_PARAGRAPH_\nSpilleren undertegnet en 4-\xc3\xa5rskontrakt med klubben februar 2015 etter \xc3\xa5 ha imponert p\xc3\xa5 pr\xc3\xb8vespill. Abdullahi fikk sin debut i Tippeligaens 1. runde, 6. april 2015, da han ble byttet inn for J\xc3\xb3n Da\xc3\xb0i B\xc3\xb6\xc3\xb0varsson etter 78 minutter. Kampen ble spilt borte p\xc3\xa5 Isachsen Stadion mot Mj\xc3\xb8ndalen Idrettsforening, og endte 1 - 0 til MIF. F\xc3\xb8rste tippeligam\xc3\xa5l kom hjemme mot Rosenborg BK i seriens 4. runde, 25. april 2015. Tross din unge alder etablerte Abdullahi seg for fullt i f\xc3\xb8rsteellveren p\xc3\xa5 et lag som lenge var med i medaljekampen igjennom 2015-sesongen, og som ogs\xc3\xa5 hadde suksess i NM med en semifinaleplass. Spilleren noterte seg for 8 m\xc3\xa5l og 5 m\xc3\xa5lgivende igjennom tippeligasesongen. Suksessen f\xc3\xb8rte ogs\xc3\xa5 til oppmerksomhet fra st\xc3\xb8rre utenlandske klubber. Allerede i l\xc3\xb8pet av sin f\xc3\xb8rste sesong i klubben takket viking nei til et bud p\xc3\xa5 mellom 10 og 15 millioner kroner fra en ukjent tysk klubb. Spekulasjonene rundt den unge nigerianske angriperen fortsatte utover vinteren, og januar 2016 meldte ledelsen i Viking at det var \xc3\xb8kt interesse rundt spilleren, og at klubben hadde g\xc3\xa5tt i forhandlinger om et eventuelt salg. Abdullahi ble likevel v\xc3\xa6rende i klubben etter at det internasjonale overgangsvinduet ble lukket 31. januar. _NEWLINE_ 2016-sesongen startet med Abdullahi som et selvskrevent valg p\xc3\xa5 topp for klubben, hvor han blant annet avgjorde med det kampavgj\xc3\xb8rende m\xc3\xa5let mot IK Start p\xc3\xa5 S\xc3\xb8r Arena i 3. runde. Utover v\xc3\xa5rsesongen startet p\xc3\xa5 ny spekulasjonene om en eventuell overgang for det nigerianske talentet.\n_START_SECTION_\nEintracht Braunschweig\n_START_PARAGRAPH_\n17. juni 2016 ble det offentliggjort at Abdullahi hadde undertegnet en 4-\xc3\xa5rskontrakt med den tyske 2. Bundesliga klubben frem til 30. juni 2020. Medier spekulerte i om st\xc3\xb8rrelsen p\xc3\xa5 overgangen l\xc3\xa5 i underkant av 10 millioner kroner. Sportdirekt\xc3\xb8r i Eintracht, Marc Arnold, uttalte til klubbens nettsider at de s\xc3\xa5 et stort utviklingspotensial i den unge spilleren. Etter \xc3\xa5 ha imponert i sesongoppkj\xc3\xb8ringen for Eintracht, var Abdullahi uheldig i siste treningskamp f\xc3\xb8r sesongen startet, og r\xc3\xb8k menisken i h\xc3\xb8yre kne. Spilleren mistet dermed flere m\xc3\xa5neder av sesongen for sin nye klubb. Abdullahi fikk sin debut for klubben 17. desember 2016 i en kamp borte mot Karlsruher SC p\xc3\xa5 Wildparkstadion. Spilleren erstattet Christoffer Nyman etter 65 minutter, i en kamp som endte 0 - 0. F\xc3\xb8rste m\xc3\xa5l for klubben kom i en kamp mot FC St. Pauli hjemme p\xc3\xa5 Eintracht-Stadion 5. februar 2017. Abdullahi reduserte til 1 - 2 p\xc3\xa5 overtid, noe som ogs\xc3\xa5 ble sluttresultatet.'